
Ehituslubade andmine ehitiste rekonstrueerimiseks (Peterburi mnt 2) 
1. ASJAOLUD JA MENETLUSE KÄIK
27.05.2016.a Narva Linnavalitsuse korralduse vastuvõtmiseks laekusid SA Narva Muuseumi poolt ehituslubade taotlused (dok. reg nr. 5319/1-16) Peterburi mnt 2 bastioni Kristervalli kasemattide (ehr kood 118008966), läänemüüri ja galerii (ehr kood 118008964) ning bastioni Kristervalli edelatorni (ehr kood 118008965) ümberehitamiseks. 
15.07.2016.a ehitusprojekt on kooskõlastatud Ida Päästekeskusega ja 01.08.2016.a arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/08649, menetlus nr 
64377). 
Esitatud dokumentides ehitusseadustiku §44 toodud ehituslubade andmisest keeldumise põhjused puuduvad. Seega, ehituslubade andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Anda ehitusluba Peterburi mnt 2 väävlipuhastushoone bastioni Kristervalli kasemattide (ehr kood 118008966) ümberehitamiseks.
3.2. Anda ehitusluba Peterburi mnt 2 läänemüüri ja galerii (ehr kood 118008964) ümberehitamiseks.

3.3. Anda ehitusluba Peterburi mnt 2 bastioni Kristervalli edelatorni (ehr kood 118008965) ümberehitamiseks.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

